b'\n_START_ARTICLE_\nRichard Alek\xc3\xb5rs\n_START_PARAGRAPH_\nRichard Alek\xc3\xb5rs (16. jaanuar (vkj. 3. jaanuar) 1914 \xe2\x80\x93 5. aprill 1973) oli eesti kirjandusteadlane ja -kriitik._NEWLINE_Richard Alek\xc3\xb5rs l\xc3\xb5petas Hugo Treffneri G\xc3\xbcmnaasiumi 1932. aastal. 1933\xe2\x80\x931939 \xc3\xb5ppis ta Tartu \xc3\x9clikoolis eesti keelt ja kirjandust, filosoofiat ja pedagoogikat. 1940\xe2\x80\x931944 oli ta \xc3\xb5petaja Petseri G\xc3\xbcmnaasiumis ja 1945\xe2\x80\x931947 Tartu 6. Keskkoolis. Alates 1947. aastast oli ta Keele ja Kirjanduse Instituudi teadur, vallandati 1961. aastal \xc3\xbclepingutatud poliitiliste s\xc3\xbc\xc3\xbcdistustega. II grupi invaliidina sai alates 1961. aastast invaliidsuspensioni. 1966. aastal asus Richard Alek\xc3\xb5rs t\xc3\xb6\xc3\xb6le Tallinna Pedagoogilise Instituudi eesti keele ja kirjanduse kateedri \xc3\xb5ppej\xc3\xb5una. 1970. aastast kuni surmani oli samas dotsent. Filoloogiakandidaadi kraadi sai 1956. aastal. 1958\xe2\x80\x931961 oli Alek\xc3\xb5rs Kirjanike Liidu liige, kuid teda sunniti omal soovil v\xc3\xa4lja astuma.'